section_heading: 2010-e
paragraph_text: Burton je 2014. godine režirao biografsku dramu Velike oči, o američkoj umjetnici Margaret Keane (Amy Adams), čiji je rad u 1950-im i 1960-im lažno prisvojio njezin muž Walter Keane (Christopher Waltz), te je nakon toga Margaret optužila Waltera da je preuzeo svu zaradu i zasluge za izradu njezinih slika. Scenarij su napisali isti scenaristi kao i za film Ed Wood, Scott Alexander i Larry Karaszewski. Snimanje je započelo u Vancouveru sredinom 2013. godine. Film je distribuiran od strane The Weinstein Company te je imao američku kino premijeru 25. prosinca 2014. godine. Primio je uglavnom pozitivne kritike.<ref>"Big Eyes". Rotten Tomatoes. Pristupljeno 28. prosinca, 2014.<ref>"'Big Eyes' Reviews". Metacritic. Pristupljeno 28. prosinca, 2014. U rujnu 2016. godine je objavljena filmska adaptacija knjige Dom gospođice Peregrine za čudnovatu djecu, koju je napisao Ransom Riggs. Adaptaciju je režirao Burton. Također je režirao i  neanimiranu filmsku adaptaciju animiranog filma Dumbo, koja je objavljena 2019. godine. U glavnim ulogama bili su Colin Farrell, Danny DeVito, Eva Green i Michael Keaton.